BORBÁS VINCZE HERBÁRIUMA 207 



rendesen a küldő kérdezősködéseit tartalmazzák. Hosszabb be- 

 jegyzéseket, szisztematikai értékű feljegyzéseket, külön lapokat, 

 vagy külön lenyomatokat a herbáriumban eddig még nem talál- 

 tam s ha vannak ilyenek, akkor igen csekély számmal lehetnek, 

 mert majdneüi minden fasciculus megfordult már a kezemben. 



Az előadottakkal röviden közzétenni óhajtottam a herbárium 

 állapotát, mintegy leszögezve az erre vonatkozókat most, a mikor 

 legjobb igyekezetemmel látok hozzá, hogy az egész herbáriumot 

 hozzáférhetővé, használhatóvá tegyem, kellően konzerváljam s 

 a meghatározásokat rendbehozzam, a mi még igen sok munkát 

 igényel. A közölt adatokból kivehetőleg a herbárium a magyar 

 flóra ismeretére, s általában szisztematikai és florisztikai tanulmá- 

 nyokra igen fontos és becses, B o r b á s igen kiterjedt irodalmi 

 munkásságának pedig nélkülözhetetlen kiegészítő része : annak 

 kulcsa. Hogy ezt a herbáriumot a vallás- és közoktatásügyi mi- 

 niszter úr ő nagyméltósága az enyészettől vagy a külföldre 

 jutástól megmentette, ügy hiszem minden magyar botanikus 

 elismeréssel vette hírül ; hogy pedig tudományegyetemünk növény- 

 rendszertani intézetének adatott át minden időkre, azt öröm- 

 mel s köszönettel vették nemcsak a közvetlenül érdekeltek, 

 hanem első sorban az egyetem bölcsészettudományi kara is. 



Elismeréssel kell továbbá megemlékeznem özv. B o r b á s 

 Vinczéné őnagyságáról, a ki a herbárium összegyűjtőjének 

 emléke iránti őszinte kegyelettel igyekezett az általa nagy költ- 

 séggel és gonddal szerzett és fenntartott herbáriumot ugyancsak 

 nagy költséggel évek során át megőrizni és minden nagyobb 

 anyagi érdek érvényesítése nélkül, méltó helyére juttatni. 



IRODALMI ISMERTETŐ. 



Tuzson J. : Növény földrajzi megjegyzések. A „Magyar Botanikai 

 Lapok" 1912-iki évifolyamában (81. old.) Degen Á. ismertetést közöl 

 „Magyarország fejlődéstörténeti növényföldrajzának főbb vonásai" ez. 

 dolgozatomról (Math.-Termtud. Értesítő XXIX. 558. old.). Az alább 

 közlendő növényföldrajzi megjegyzések erre az ismertetésre vonatkoz- 

 nak, valamint egyes magyarázó és helyesbítő megjegyzést tartalmaznak 

 magához a dolgozathoz. 



Hazánk területének harmadkori génuszai közé a Celtis, Castanea, 

 Smilax, Ilex és Vitis nem tévedésből, hanem szándékosan került be, 

 a mennyiben Tokaj környékéről, a Zsilvölgyből stb. előkerült fosszilis 

 maradványok kétségtelenné teszik, hogy akkor ezek és a többi fel- 

 sorolt génusz hazánk területén tömegesen el voltak terjedve. A dol- 

 gozat specziálisan ezekre a génuszokra vonatkozólag kétségtelenül 

 bővebb magyarázatot igényelt volna, de előre van bocsátva mindjárt 

 annak elején, hogy rövid összefoglalásról van szó. A Castanea déli 

 előfordulására különben van némi utalás az 559. oldalon, a Celtis 

 hazai előfordulása pedig, a miről a Botan. Közlem. 1912. 95. oldalán 



